અમદાવાદ: કાંકરિયા લેક ફ્રન્ટ માત્ર શહેરના લોકો માટે જ નહીં પરંતુ બહારગામથી આવતા લોકો માટે પણ આકર્ષણનું કેન્દ્ર બનેલું છે. હજારો મુલાકાતીઓ અહીં આવે છે. કાંકરિયા લેક ફ્રન્ટની દેખરેખ સારી રીતે કરાય છે ઉપરાંત સ્વચ્છતા પણ જોવા મળે છે. જોકે અહીં ત્રણ ગેટ પાસે બનાવાયેલા બાળકોના એમ્યુઝમેન્ટ પાર્કમાં રમતગમતનાં સાધનો તૂટી ફૂટી ગયાં છે. એટલું જ નહીં બાળકો માટે જોખમી પણ બન્યાં છે. જેની તરફ મ્યુનિ. તંત્રનું ધ્યાન જતું નથી.